АҞӘА, лаҵара 13 - Sputnik. Израиль аԥыза-министр Бинимин Нетаниаху аҳәамҭа ҟаиҵеит атәыла анапхгара Голан Дональд Трамп ихьӡ зыхҵахо аиланхарҭаз аҭыԥ алырхит ҳәа. Абри атәы аанацҳауеит РИА Новости.
"Уаанӡагьы исҳәахьан Трамп ихьӡ зху аиланхарҭа ашьапы шыкхо. Уажәы уи азы аҭыԥ ылаҳхит", - ҳәа иҳәеит Израиль аԥыза-министр Бинимин Нетаниаху.
Аԥыза-министр иҳәеит аӡбра рыдыркылараны ишыҟоу зеиҿкаара даҿу аминистррцәа реилазаара.
Уаанӡа ЕАА ахада Дональд Трамп Израиль аԥыза-министр Бинимин Нетаниаху даниԥылоз инапы аҵеиҩит Голантәи аҳаракырақәа Израиль иахәҭакуп ҳәа зҳәо адеклорациа.
1967 шықәса рзы Фымштәи аибашьраан Израиль Шьамтәыла иампыҵнахит Голантәи аҳаракырақәа. 1981 шықәса рзы урҭ аннексиа рызнауит.
Израиль-Шьамтәылатәи аимак ҵаҵӷәыс иаманы ишьоуп абарҭ аҳаракырақәа.